Fil-21 ta' Diċembru, il-Kunsill estenda s-sanzjonijiet ekonomiċi tal-UE kontra r-Russja sal- 31 ta' Lulju 2016 Inizjalment is-sanzjonijiet ġew introdotti għal sena waħda fil-31 ta' Lulju 2014, b'reazzjoni għall-azzjonijiet tar-Russja fil-Lvant tal-Ukrajna. Fit-22 ta' Ġunju 2015, il-Kunsill estenda l-perijodu ta' validità tal-miżuri b'sitt xhur sal-31 ta' Jannar 2016. Dan seħħ wara qbil fil-Kunsill Ewropew f'Marzu 2015, meta l-mexxejja tal-UE rabtu l-perijodu ta' validità tas-sanzjonijiet mal- implimentazzjoni sħiħa tal-ftehimiet ta' Minsk, li kienet prevista li titwettaq sal-31 ta' Diċembru 2015. Madankollu, minħabba li l-ftehimiet ta' Minsk mhux ser ikunu implimentati bis-sħiħ sal-31 ta' Diċembru 2015, il-perijodu ta' validità tas-sanzjonijiet ġie estiż waqt li l-Kunsill ikompli bil-valutazzjoni tiegħu tal-progress fl-implimentazzjoni. Il-miżuri oriġinarjament imposti f'Lulju 2014 ġew imsaħħa f'Settembru 2014. Huma għandhom fil-mira ċerti skambji mar-Russja fis-settur finanzjarju, tal-enerġija u dak tad-difiża u fil-qasam tal-oġġetti b'użu doppju. Dettalji dwar il-miżuri restrittivi